###### Výbor Národnej rady Slovenskej republiky

 ***pre obranu a bezpečnosť***

**25. schôdza výboru**

Č: CRD-3183/2011

**Návrh**

# Uznesenie

Výboru Národnej rady Slovenskej republiky

pre obranu a bezpečnosť

z 27. septembra 2011

Výbor Národnej rady Slovenskej republiky pre obranu a bezpečnosť prerokoval vládny návrh zákona o úprave príjmu zo závislej činnosti a o zmene a doplnení niektorých zákonov **(tlač 488) – druhé čítanie** a

### A. súhlasí

 s vládnym návrhom zákona o úprave príjmu zo závislej činnosti a o zmene a doplnení niektorých zákonov **(tlač 488);**

**B. odporúča**

 Národnej rade Slovenskej republiky

 vládny návrh zákona o úprave príjmu zo závislej činnosti a o zmene a doplnení niektorých zákonov **(tlač 488)** schváliť spripomienkami uvedenými v prílohe uznesenia;

 **C. ukladá**

predsedovi výboru

 informovať gestorský Výbor Národnej rady Slovenskej republiky pre sociálne veci o výsledku prerokovania uvedeného návrhu zákona.

 ***Martin FEDOR***

 predseda výboru

## Gábor GÁL

## overovateľ výboru

***Marián SALOŇ***

overovateľ výboru

Príloha k uzn. č. 109

**Pripomienky**

k vládnemu návrhu zákona o úprave príjmu zo závislej činnosti a o zmene a doplnení niektorých zákonov **(tlač 488) – druhé čítanie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**K čl. I**

1.V§ 2 písm. a) sa za  slová „úrazového poistenia“  vkladá čiarka a pripájajú  slová „príspevok na starobné dôchodkové sporenie“  uvedené za slovami „zdravotné poistenie“.

Presun sa navrhuje z dôvodu jednotnosti úpravy t.j. rovnako ako v písm. b) a tiež, že starobné sporenie predstavuje II. pilier.

 2.V § 3 ods. 8 a 9 sa za slovo „časť“ vkladá slovo „príjmu“.

 Ide o legislatívnotechnickú pripomienku.

**K čl. XIV**

3. Za 1. bod sa vkladá nový 2. bod, ktorý znie:

„2.V poznámke pod čiarou k odkazu 1aa sa vypúšťajú slová „písm. b)“.

Ďalšie body sa následne prečíslujú.

 Navrhuje sa, aby sa ustanovenie vzťahovalo na všetkých štátnych                                    zamestnancov uvedených v § 6 ods. 3 zákona č. 400/2009. Z. z.

**K čl. XX**

4. Za 2. bod sa vkladá nový 3. bod, ktorý znie:

„3.Za § 150 sa vkladá § 150a, ktorý vrátane nadpisu znie:

                                                                   „§150a

Prechodné ustanovenie k úpravám súvisiacim s úpravou príjmu zo závislej činnosti účinným                                                           od 1. januára 2012

Predseda národnej rady upraví plat a ďalšie náležitosti vedúcemu kancelárie podľa § 143 ods. 8, ktoré boli určené v období do 31. decembra 2011, v súlade s osobitným prepisom90/.“.

Poznámka pod čiarou k odkazu 90 znie:

„90) Zákon č. .../2011 Z. z. o úprave príjmu zo závislej činnosti a o zmene a doplnení niektorých zákonov.“.

Ďalšie body sa následne prečíslujú.

Ide o zosúladenie právnej úpravy obsiahnutej v čl. XI a XII.

5. V 4. bode sa slová „vykonávaní verejnej služby“ nahrádzajú slovami „výkone práce vo verejnom záujme“.

Navrhujeme zosúladiť s terminológiou v zákone č. 553/2003 Z. z.

6. V 4. bode stupnica platových taríf zamestnancov Kancelárie Národnej rady Slovenskej republiky pri výkone práce vo verejnom záujme znie: (prikladáme k stanovisku).

Navrhuje sa upresniť zaokrúhľovanie pri výpočte taríf v súlade s § 15 ods. 1 návrhu zákona.

**K čl. XXV**

7. V čl. XXV 1. bode (§ 52 ods. 1) sa na konci pripájajú slová „a slová „pracovníka v národnom hospodárstve“ sa nahrádzajú slovami „zamestnanca v hospodárstve Slovenskej republiky““ a 2. bode (§ 52 ods. 2) sa vypúšťajú slová „slová „pracovníka v národnom hospodárstve“ nahrádzajú slovami „zamestnanca v hospodárstve Slovenskej republiky“ a“.

Ide o legislatívno-technickú úpravu z dôvodu, že časť textu v 2. bode sa nachádza v § 52 ods. 1.

**K čl. XXVI**

8.V poznámke pod čiarou k odkazu 6a sa slovo “Zákon“ nahrádza slovami „§ 2 písm. a) zákona“.

Konkretizuje sa odkaz na príslušné ustanovenie zákona.

**K čl. XXIX**

9.V prvom bode sa odkaz „1)“ nad slovom „mzdy“ nahrádza odkazom „1c)“.

 Ide o legislatívnotechnickú úpravu rešpektujúc platné znenie tohto                                    ustanovenia.

**K čl. XXX**

10.V 34. bode sa slová „§ 265d“ nahrádzajú slovami „“§ 265k“, slová „§ 265e“ sa nahrádzajú slovami „§ 265l“ a slová „§ 265f“ sa nahrádzajú slovami „§ 265m“.

 Odkazy k poznámkam pod čiarou 76 až 78 sa označujú ako odkazy 77 až 79.

Prečíslovanie ustanovení a odkazov je potrebné s ohľadom na platný právny stav.

**K čl. XXXVII**

11.V 3. bode znenie úvodnej vety upraviť takto :“ Za § 122o sa vkladá § 122p, ktorý vrátane nadpisu znie :“ a § 122n označiť ako § 122p.

Uvedená úprava reaguje na ostatnú novelu zákona č. 483/2001 Z. z. o bankách a o zmene a doplnení niektorých zákonov zo 14. 9. 20111.

**K čl. XLV**

12.V  14. bode sa pred slovo „slovom“ vkladá slovo „nahrádza“.

 Ide o legislatívno-technickú úpravu.

**K čl. LI**

13. V 14.bode, 43.bode, 74.bode, 126.bode a 133.bode sa slová „uvádzacej vete“ nahrádzajú slovami „úvodnej vete“.

 Ide o gramatickú úpravu.

14.V 19. bode § 15b ods.1 písm. d) sa slová „a fyzická osoba“ nahrádzajú slovom „alebo“ .

Vypustenie sa navrhuje v nadväznosti na úvodnú vetu odseku 1.

15. Za 54.bod sa vkladá nový 55. bod, ktorý znie:

„55. V § 60 ods. 1 sa vypúšťajú slová „platiť a“.

V tejto súvislosti sa vykoná prečíslovanie novelizačných bodov.

Podľa návrhu zákona zamestnávateľ nemá povinnosť platiť poistné na dôchodkové poistenie.

16. Za 60.bod sa vkladá nový 61.bod, ktorý znie:

„61. V § 66 ods. 7 sa slová „§ 140 ods. 1až 4“ nahrádzajú slovami „§ 140 ods. 1 až 3“.

V tejto súvislosti sa vykoná prečíslovanie novelizačných bodov.

Zmena sa navrhuje v nadväznosti na vypustenie odsekov v § 140 (106. a 107. bod návrhu).

17.V 94. bode § 130 ods. 3 písm. a ) a b) sa na konci pripájajú slová „podľa osobitného predpisu1)“.

Navrhuje sa rovnaká úprava ako je v zákone už zavedená.

18. 138. bod znie:

„138. V § 168 ods. 1 sa za slová „sociálneho poistenia,“ vkladajú slová „úrazového poistenia,“.

 Ide o legislatívno-technickú úpravu.

19.V 140.bode § 168 sa za slovo „konci“ vkladajú slová „vypúšťa čiarka a“.

Ide o legislatívno-technickú úpravu.

20.V  147.bode § 170 sa slová „vkladajú slová“ nahrádzajú slovami „vkladá čiarka a slová“.

Ide o legislatívno-technickú úpravu.

21.V 153.bode § 180 sa za slová „ods.1 “ vkladajú slová „úvodnej vete“.

Ide o legislatívno-technickú úpravu.

**K čl. LVI**

22. V 70. bode znenie úvodnej vety upraviť takto : Za § 52m sa vkladá § 52n, ktorý vrátane nadpisu znie: a „§ 52l“ označiť ako „§ 52n“.

Úprava reaguje na novelizáciu zákona č. 593/2004 Z. z. o dani             z príjmov v rámci novelizácie zákona č. 563/2009 Z. z.

 o správe            daní....ako čl. II ( tlač 400).

**K čl. LIX**

23.V 3. bode sa za slová „ods. l“ vkladajú slová „a ods. 3“ a vypúšťa sa 4. bod návrhu zákona.

 Ide o legislatívnotechnickú pripomienku.

**K čl. LXII**

24. V 1. bode sa nad slovo osobu vkladá odkaz 21a a na konci sa pripája text, ktorý znie:

„Poznámka pod čiarou k odkazu 21a znie:

„21a) § 2 písm. a) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.“.“.

**K čl. LXIV**

25.V 15. bode sa slová „§123p“ nahrádzajú slovami „§123ab“ a slová „§123q“ sa nahrádzajú slovami „§123ac“.

Zmena sa navrhuje v nadväznosti na novelu zákona schválenú 14. septembra 2011.

**K čl. LXVI**

26.V novelizačnom bode sa nad slovo „osobu“ umiestňuje odkaz „25a“ a na konci sa dopĺňa tento text:

„Poznámka pod čiarou k odkazu 25a znie:

25a) § 2 písm. a) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.“.

Konkretizuje sa odkaz na príslušné ustanovenie zákona.

**K čl. LXX**

27. V 1. bode sa poznámka pod čiarou k odkazu 21 vypúšťa.

Znenie poznámky pod čiarou k odkazu 21 je totožné so znením v platnom zákone.

28.V 24. bode sa slová „ods. 7 a 8“ nahrádzajú slovami „ods. 6 a 7“.

Oprava chybného vnútorného odkazu.

29.V 28. bode sa slová „k odkazu 52a“ nahrádzajú slovami „k odkazu 52“.

Oprava chybného označenia.

**K čl. LXXII**

30.V  3. bode sa slovo „platného“ vkladá pred slová „k 1. januáru“.

 Navrhuje sa zjednotenie úpravy rovnako ako je v 2.bode návrhu zákona.

**K čl. LXXVII**

31.V § 28 ods. 1 sa nad slovo „osobu“ umiestňuje odkaz „26a,“ vypúšťajú sa slová „podľa druhej vety“ a na konci sa dopĺňa tento text:

„Poznámka pod čiarou k odkazu 26a znie:

„26a) § 2 písm. a) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.“.

Konkretizuje sa odkaz na príslušné ustanovenie zákona a vypúšťajú sa nadbytočné slová.

**K čl. LXXIX**

32.V 1. bode sa vypúšťajú slová “ Poznámka pod čiarou k odkazu 25 sa vypúšťa.“.

Poznámku pod čiarou k uvedenému odkazu navrhujeme ponechať, pretože v platnom znení sa naďalej nachádza odkaz 25 v § 26b ods. 3 písm. g).

**K čl. LXXX**

33. 2. bod sa vypúšťa.

Zároveň sa ostatné body prečíslujú.

 Nadpis § 278 bol upravený medzitým prijatou novelou Trestného                                    zákona a to zákonom č. 262/2011 Z. z.

34. 3. bod znie:

„3. V § 278 ods. 1 sa za slová „sociálne poistenie,“ vkladajú slová „povinné úrazové poistenie,“.

Skutková podstata trestného činu obsiahnutá v § 278 ods. 1 bola upravená zákonom č. 262/2011 Z. z.

**K čl. LXXXII**

35. V 16. bode úvodná veta znie: „Za § 215l sa vkladajú § 215m a 215n, ktoré vrátane nadpisov znejú: a „§ 215k“ sa označuje ako „§ 215m“ a „§ 215l“ sa označuje ako „§ 215n“.

 Navrhovaná zmena reaguje na ostatnú novelu zákona č. 346/2005 Z. z.

**K čl. LXXXIX**

36.V  1. a  2. bode sa za slovo „osobu“ vkladajú slová „podľa osobitného predpisu2a)“.

Poznámka pod čiarou k odkazu 2a znie:

„2a) § 2 písm. a)zákona č. 601/2003 Z. z. o životnom minime v znení neskorších predpisov.“.

 Navrhuje sa precizovanie ustanovenia.

**K čl. CVIII**

37.V bode 1. až 4. sa odkaz „6“ nad slovom „minima“ presunie nad slovo „osobu“.

Ide o legislatívno-technickú úpravu umiestnenia odkazu.

**K čl. CX**

38.Vypúšťa sa druhý bod.

Vypustenie sa navrhuje vzhľadom na to, že ustanovenie § 23 ods.16 je už „skonzumované“ prechodné ustanovenie, takže nie je dôvod na jeho zmenu.

**K čl. CXI**

39.V 3. bode sa za slovo „osobu“ vkladajú slová „podľa osobitného predpisu 30a)“.

 Poznámka pod čiarou k odkazu 30a znie:

„30a)  § 2 písm. a) zákona č. 601/2003 Z. z. o životnom minime v znení neskorších predpisov.“.

 Navrhuje sa precizovanie ustanovenia.

**Výpis zo zápisnice Výboru Národnej rady Slovenskej republiky pre obranu a bezpečnosť k bodu 6**

z 27.  septembra 2011

k vládnemu návrhu zákona o úprave príjmu zo závislej činnosti a o zmene a doplnení niektorých zákonov **(tlač 488) – druhé čítanie** a

 Výbor prerokoval uvedený materiál na svojej **25.** schôdzi dňa 27. septembra 2011.

Výbor **neprijal platné uznesenie**, keďže navrhnuté uznesenie nezískalo potrebný súhlas požadovanej väčšiny poslancov podľa § 52 ods. 4 rokovacieho poriadku (za návrh hlasovali 4 poslanci, proti hlasovali 5 poslanci, hlasovania sa nezdržal nikto). Z celkového počtu členov výboru 13, bolo prítomných 9 poslancov.

 **Martin FEDOR**

 predseda výboru